**עבודת מעבר בלשון**

קראו את המאמר שלפניכם, וענו על השאלות שאחריו.

**ניצול משאבי טבע על ידי האדם**

(מעובד על פי מאמר מאת ד"ר תמר אחירון-פרומקין וד"ר רון פרומקין[[1]](#footnote-1) , אאוריקה[[2]](#footnote-2) , גיליון 18, מרץ 2004)

|  |  |
| --- | --- |
| 1  5  10  15  20  25  30  35  40  45  50 | משאבי הטבע רבים ומגּוונים, והם מספקים את הרוב המכריע של צורכי האדם. את הצורך באנרגיה מספקים סוגי דלק כמו נפט, פחם וגז טבעי. את הצורך במים מספקים גשמים, מקורות מים עיליים (כגון אגמים, נהרות) ומי תהום. גם קרקע היא משאב טבע, והיא משמשת בסיס למרבית הפעילויות של בני האדם, למשל לחקלאות. חומרי גלם שונים הם משאבי טבע שאנו משתמשים בהם לבנייה ולתעשייה.  משאבי טבע רבים אינם מתחדשים, ואחרים מתחדשים בקצב אחיד או משתנה. אך גם משאבים שמתחדשים - אם נשתמש בהם בקצב מהיר יותר מקצב התחדשותם, בסופו של דבר הם יתכַּלו.  יש משאבי טבע הנתפסים כרכוש הציבור כולו, כמו מים, ויש משאבי טבע המצויים בקרקע פרטית, לכן הם שייכים לבעלי הקרקע, למשל מחצבים. אך לעתים משאבי טבע השייכים לציבור כולו הופכים לפרטיים. לדוגמה, המדינה יכולה לתת לגוף פרטי זיכיון לניצול משאבים ציבוריים כמו מינרלים או פוספטים. הגוף הפרטי מנצל לתועלתו את המשאבים האלה, נהנה מהרווחים שמתקבלים מניצולם, ומעביר חלק מהכנסותיו לאוצר המדינה. יש המתנגדים למסירת משאבי טבע ציבוריים לשימושו של גוף פרטי, כי במקרים כאלה הציבור אינו נהנה ממלוא התועלת המופקת ממשאבי הטבע השייכים לו.  יש משאבי טבע מסוימים שכַּמותם בטבע מוגבלת או נדרשת השקעת מאמץ כדי להשיגם (כמו קרקע, עץ, ברזל), לכן אנשים נדרשים לשלם בעבורם. לעומתם יש משאבי טבע שכַּמותם אינה מוגבלת כמו האוויר וקרני השמש, לכן אין אנו נדרשים לשלם בעבורם.  השימוש במילה "משאב" מבטא תפיסה כלכלית שנויה במחלוקת, ולפיה לבני האדם יש זכות לנצל את כל המצוי על פני כדור הארץ לצורכיהם. על פי תפיסה זו, לכל משאב אפשר למצוא תחליף, וגם אם יאזל משאב מסוים, יוכל האדם למצוא פתרון לבעיה. לפיכך אין לחשוש שמשאבים חשובים כגון נפט יתכלו, ולא יימצא להם תחליף.  השקפה שונה מקובלת בעיקר בקרב יחידים, ארגונים ומוסדות המכוּנים "ירוקים". אלה תופסים את הטבע כפיקדון שיש להשתמש בו בתבונה, כדי לאפשר גם לדורות הבאים ליהנות ממנו. לכן הם דורשים לצמצם את הניצול של משאבי הטבע. נוסף על כך הם דורשים לחלק בין בני האדם באופן שווה את הרווחים המופקים מהמשאבים.  בכל דיון בשאלה אם לנצל משאב טבע מסוים יש לשקול את התועלת המופקת מניצולו לעומת הנזק שניצולו עלול לגרום. לדוגמה, כריתת יערות, בעיקר באזורים הטרופיים, מניבה רווח מיָדי ממכירת העצים שנכרתו ומהפיתוח החקלאי בשטחים שבֹּורְאוּ. אך עם הזמן התברר שהעצים אינם מתחדשים בקצב דומה לקצב הכריתה, וכך המשאב מידלדל בקצב מהיר. נוסף על כך שטחי החקלאות בשטחים שנחשפו אינם מניבים יבול בכמות מספקת, ואחרי כעשור שטחים אלה הופכים לחסרי תועלת כשטחי חקלאות. התפקודים האקולוגיים שהיו ליער בטרם כריתתו - שמירה על מאזן הגזים באטמוספֵרה ושמירה על מגוון ביולוגי[[3]](#footnote-3) עשיר - הולכים לאיבוד. יתר על כן, באזורים הרריים יש לעתים שיטפונות בשטחים שבוראו, והמים סוחפים חלק גדול מהקרקע. בעבר נמנעו שיטפונות אלה בזכות עצי היער שקלטו אליהם את עוצמת הגשמים.  את הבעיות הכרוכות בניצול יתר של משאבי הטבע אפשר להדגים גם באמצעות המשאב מים. כידוע, המים חיוניים לחיים. מים שפירים, כלומר מים שאיכותם טובה והם ראויים לשתייה, הם משאב מתחדש, וכמותם עצומה. אולם בשל ניצול יתר שלהם לצרכים אחרים המחסור במים אלה מחמיר בעולם כולו. מחסור זה מורגש גם בארצות מבורכות במשקעים, וּודאי בארצות צחיחות יחסית כמו ישראל.  למחסור במים ולפגיעה באיכותם יש גם היבטים חברתיים. למשל חלק מהציבור החל לצרוך מים מינרליים או להתקין מערכות יקרות לטיהור מים בבית. דפוסי צריכה אלה אינם זמינים למעוטי האמצעים בחברה, והם עלולים להשתמש במים שאיכותם גרועה.  השטחים הפתוחים הם משאב טבע שאינו מתחדש. לשטחים אלה חשיבות עצומה משום שהם מאפשרים את קיומן של מערכות הנחוצות לאדם, כגון ויסות אקלים וקיום שפע של מיני צמחים ובעלי חיים. כיום השטחים הפתוחים נהרסים בגלל הפיתוח המואץ בהם: סלילת כבישים, בניית קניונים רחבי ידיים, מבני תעשייה ובתי מגורים - כל זאת כדי לספק את הצרכים הפיזיים והרוחניים של בני האדם. שימוש בזבזני זה במשאב כה יקר מצמצם את השטחים הפתוחים, ומקשה לקיים בהם אותן מערכות חיים הנחוצות לאדם. התחזיות לעשורים הבאים צופות החמרה בשימוש במשאב זה, ולא מסתמן פתרון לבעיית השטחים הפתוחים.  האם אפשר גם אחרת? בניגוד לתפיסה הכלכלית, הרואה בכל משאב משהו שאפשר להמירו באחר, מסוף שנות השמונים מתחזקת בעולם תפיסת ה"ירוקים", שזכתה לתמיכת האו"ם בשני כינוסים בין-לאומיים שהתקיימו בשנת 1992 ובשנת 2002. תפיסה זו דוגלת בפיתוח שייעשה במתינות ובחכמה, וכן בניצול זהיר ומחושב של משאבים, כדי שגם הדורות הבאים יוכלו ליהנות ממשאבי הטבע, ולא רק אנו. |

**פרק א - הבנה והבעה** (40 נקודות)

**ענה על השאלות.**

1. בתחילת המאמר נכתב כי משאבי הטבע מספקים צרכים שונים של האדם. ציין שלושה צרכים של האדם, וכתוב ליד כל צורך איזה משאב מספק אותו. (6 נקודות)

הצורך\_\_\_\_\_\_\_\_\_\_\_\_ המשאב/ים \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הצורך\_\_\_\_\_\_\_\_\_\_\_\_ המשאב/ים \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הצורך\_\_\_\_\_\_\_\_\_\_\_\_ המשאב/ים \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. במאמר מוצגות שתי תפיסות בנוגע לניצול משאבי טבע: התפיסה הכלכלית ותפיסת

ה"ירוקים". הסבר כל אחת מן התפיסות האלה. (8 נקודות)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. הביטויים שלפניך משמשים כמאזכרים במאמר. כתוב לְמה הכוונה בכל אחד מהם.(6 נק')

א. במשאב זה (שורה 49) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ב. במקרים כאלה (שורה 13) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. בשורות 9-8 מובאים המים והמחצבים כדוגמה. מה מדגימה כל אחת מן המילים האלו?

(6 נקודות)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. מהו היחס הסמנטי המתקיים בפסקה הראשונה של המאמר? הקף את התשובה הנכונה (נקודה אחת):

א. הכללה ופירוט

ב. בעיה ופתרון

ג. השוואה

ד. רצף כרונולוגי

הסבר והדגם קביעתך. (3 נקודות)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. לפניך טבלה המציגה נתונים על שטחי יערות הגשם באזורים שונים בעולם.

עיין בטבלה וענה על שני הסעיפים שאחריה.

|  |  |  |
| --- | --- | --- |
| **האזור** | **שטח היערות**  **בשנת 1980**  (בקמ"ר) | **שטח היערות**  **בשנת 1990**  (בקמ"ר) |
| **אמריקה הלטינית** | 9,230,000 | 8,399,000 |
| **אסיה** | 3,108,000 | 2,749,000 |
| **אפריקה** | 6,503,000 | 6,001,000 |

(מתוך **אנשים במרחב**, פרקים בגיאוגרפיה של אוכלוסיית העולם, מט"ח, 1996)

1. לאיזו בעיה המוזכרת במאמר קשורים הנתונים שבטבלה? (3 נקודות)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. ערוך השוואה בין שטחי היערות באסיה בשנת 1980 ובשנת 1990. (4 נקודות)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. הפסקה האחרונה של המאמר פותחת בשאלה. מהי התשובה הניתנת בהמשך לשאלה זו?

הסבר את התשובה במילים שלך. (3 נקודות)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**פרק ב – שם המספר ומערכת הצורות** (60 נקודות)

שם המספר, אותיות השימוש ומילות היחס (10 נקודות)

**8.** לפניך קטע.

כתוב במילים את המספרים המודגשים בקטע. (7 נקודות)

הוסף ניקוד למילים שיכולות להיקרא בשני אופנים.

במאמר שפורסם ב- **16** \_\_\_\_\_\_\_\_\_\_\_\_\_\_ בפברואר **2015\_\_\_\_\_\_\_\_\_** פורסמו הנתונים הבאים: השכר הממוצע של מנהלים הוא **21,170**\_\_\_\_\_\_\_\_\_\_\_\_\_\_\_\_ שקלים, בעוד השכר הממוצע של מנהלות הוא **14,860**\_\_\_\_\_\_\_\_\_\_\_\_\_\_\_\_\_ שקלים. על פי הכתוב, חשוב לזכור כי פערי השכר המגדריים במדינות הנמצאות ב OECD הוא **15\_\_\_\_\_\_\_\_\_\_\_** אחוזים. בעמוד **18\_\_\_\_\_\_\_\_\_\_\_\_** של המחקר מובאות **2\_\_\_\_\_\_\_\_\_\_\_\_\_** דוגמות למדינות כאלה.

9. א. סמן בעיגול את הצורה הנכונה של שם המספר המופיע במשפט שלפניך: (נקודה)

לאחרונה קראתי על שָלוֹש/ שְלוֹשָה הצעות לחקיקה. שָלוֹש/ שְלוֹשֶת/ שְלוֹש ההצעות עוסקות בצמצום פערי השכר.

ב. לפניך משפטים, ובהם כתובות מילות יחס בסוגריים. בכל משפט הטה את מילת היחס שבסוגריים בהתאם למשפט. (2 נקודות)

* פערי השכר מטרידים את הנשים המובילות את המאבק, **(בשביל)** \_\_\_\_\_\_\_\_\_\_\_\_\_ זה עניין עקרוני.
* עובדת במשרה בכירה פנתה למנהליה: "אני דורשת **(מן)**\_\_\_\_\_\_\_\_\_\_\_\_\_ להימנע מאפליה על רקע מגדרי בתנאי השכר שלי.

מערכת הצורות (50 נקודות)

10. נתח את הפעלים המודגשים לשורש ולבניין (**בחירה 8 פעלים מתוך 10 סה"כ 20 נק')**

|  |  |  |  |  |  |  |
| --- | --- | --- | --- | --- | --- | --- |
| **הפועל** | **שורש** | **זמן** | **גוף** | **בניין** | **שם פועל** | **שם פעולה** |
| 1. הנער **יֻפְתַּע** ממסיבת ההפתעה. |  |  |  |  |  |  |
| **2**. המערכת **מִשְתַּבֶּשֶת** עקב תקלות במחשב. |  |  |  |  |  |  |
| **3. טָחַנּו**ּּ את החיטה. |  |  |  |  |  |  |
| **4**. המצב של עולם החי **מִדַּרְדֵּר**. |  |  |  |  |  |  |
| **5**. התלמידות **יְכוֹלוֹת** להיבחן. |  |  |  |  |  |  |
| **6**. **הִכָּנַסְנָה** לכיתה מהר. |  |  |  |  |  |  |
| **7**. רגשותיו **מִשְתַּקְּפִים** בשיריו. |  |  |  |  |  |  |
| **8**. בעת הלמידה **נְפַצֵּל** את הכיתה. |  |  |  |  |  |  |
| **9**. **הִצְטַיַּדְתִּי** לקראת הטיול. |  |  |  |  |  |  |
| **10**. אבא **יַסְכִּים** לתת לנו את הרכב. |  |  |  |  |  |  |

**11. א.** לפניך רשימה של שמות עצם.

הַרְגָשָה, הִתְלַבְּטוּת, תַּקָּנוֹן, שַלְדָג, מָהוּת, מַפִּית, שוֹפֵט, כַּרְטִיסָן, חַיְדַּק, פִיזִיקָה

מיין בטבלה שלפנייך את השמות לארבע קבוצות לפי דרך התצורה, צייני בראש כל עמודה את דרך התצורה של הקבוצה. (10 נקודות)

|  |  |  |  |
| --- | --- | --- | --- |
|  |  |  |  |
|  |  |  |  |

ב. **למה מעסיקים בישראל אינם מעסיקים עובדים מִזְדַּמְּנִים?**

ציין מעל כל צורת בינוני במשפט את חלק הדיבור שהיא שייכת לו: שם עצם/ פועל/שם תואר (4 נקודות)

12. לפניך חמישה משפטים ובהם פעלים מודגשים:

**א**. נתח כל פועל מודגש ל: שורש, בניין, זמן, גוף. (10 נקודות)

|  |  |  |  |  |
| --- | --- | --- | --- | --- |
| **הפועל** | **שורש** | **בניין** | **גוף** | **זמן** |
| 1. **נִלְמַד** היטב למבחן אחר הצהריים. |  |  |  |  |
| 2. נושא השואה **נִלְמַד** בחודש טבת. |  |  |  |  |
| 3. **לִמְדוּ** היטב לבחינה. |  |  |  |  |
| 4. חבריי **לִמְּדוּ** אותי לקראת הבחינה. |  |  |  |  |
| 5. נושא השואה **נִלְמָד** בכתה. |  |  |  |  |

**ב**. תיקוני הגייה.

הקף את הצורה הנכונה, ונמק. (6 נקודות)

1. שלחתי את בגדיי המלוכלכים **למִכְבָּסָה/ מַכְבְּסָה**. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. בתום השיעור אני **אֲדַבֵּר/ יְדַבֵּר** עם המורה. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. **הִכָּנסו/ כַּנְּסוּ** אל החדר. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. אני אוהבת **לִרְכּב/ לִרְכַּב** על סוסים. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. המורה **הִכְתִּיב / הֵכְתִּיב** את הסיכום. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. היא **תִּתְפֹּר / תִּתְפֹר** בגד חדש. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ב ה צ ל ח ה!**

**צוות לשון**

1. ד"ר תמר אחירון-פרומקין וד"ר רון פרומקין הם אקולוגים ופעילי סביבה העוסקים בייעוץ אקולוגי וסביבתי. [↑](#footnote-ref-1)
2. **אאוריקה** — כתב עת להוראת מדעים וטכנולוגיה. [↑](#footnote-ref-2)
3. מגוון ביולגי – כלל מיני החי והצומח בטבע. [↑](#footnote-ref-3)